রোজভ্যালিকাণ্ডে চার্জশিট পেশ করল ইডি। এগারোশো একত্রিশ পাতার  চার্জশিটে গৌতম কুণ্ডু ছাড়াও রোজভ্যালির পাঁচ শীর্ষকর্তার নাম রয়েছে। গোটা আর্থিক কেলেঙ্কারির মাস্টারমাইন্ড বলা হয়েছে রোজভ্যালি কর্ণধার গৌতম কুণ্ডুকেই। সাতাশ হাজার কোটি টাকার রোজভ্যালি দুর্নীতিতে চার্জশিট পেশ হল। ইডির চার্জশিটে  গৌতম কুণ্ডু ছাড়াও রোজভ্যালির পাঁচ কর্তার নাম রয়েছে।
 ব্যুরো: রোজভ্যালিকাণ্ডে চার্জশিট পেশ করল ইডি। এগারোশো একত্রিশ পাতার  চার্জশিটে গৌতম কুণ্ডু ছাড়াও রোজভ্যালির পাঁচ শীর্ষকর্তার নাম রয়েছে। গোটা আর্থিক কেলেঙ্কারির মাস্টারমাইন্ড বলা হয়েছে রোজভ্যালি কর্ণধার গৌতম কুণ্ডুকেই। সাতাশ হাজার কোটি টাকার রোজভ্যালি দুর্নীতিতে চার্জশিট পেশ হল। ইডির চার্জশিটে  গৌতম কুণ্ডু ছাড়াও রোজভ্যালির পাঁচ কর্তার নাম রয়েছে। এঁরা হলেন...
গৌতম কুণ্ডু- চেয়ারম্যান
শিবময় দত্ত - ম্যানেজিং ডিরেক্টর
রামলাল গোস্বামী ও  অশোক সাহা- প্রাক্তন ডিরেক্টর
অরুণ মুখার্জি- ডেভলপমেন্ট অফিসার
বি কে মল্লিক- প্রাক্তন কোম্পানি সেক্রেটারি
      
সেবির আইনের ২৪ নং ধারা ভেঙে বাজার থেকে বেআইনিভাবে টাকা তোলার অভিযোগ আনা হয়েছে রোজভ্যালির বিরুদ্ধে। একইসঙ্গে, প্রিভেনশন অব মানি লন্ডারিং অ্যাক্টের ৩ নং ধারা ভঙ্গের অভিযোগও আনা হয়েছে রোজভ্যালির বিরুদ্ধে। এই কারণেই গৌতম কুণ্ডু ও বাকি ৫জন ছাড়াও রোজভ্যালি রিয়েল এস্টেট কোম্পানিকে চার্জশিটে অভিযুক্ত করা হয়েছে।  এই মামলার ওপর ভিত্তি করেই প্রায় সাতাশ হাজার কোটি টাকার রোজভ্যালি কেলেঙ্কারির পরবর্তী তদন্তের আবেদন করতে চলেছে ইডি।